Tuomas Hallenberg

**Tuomas Veikko Hallenberg** on suomalainen yritysjohtaja, joka on toiminut metsäalan yrityksissä.

Hallenberg nimitettiin marraskuussa 2025 Stora Enson Ruotsin metsäliiketoimintojen toimitusjohtajaksi vuodesta 2026 alkaen. 

Hallenberg aloitti Stora Ensolla vuonna 2024 Forest-liiketoiminta-alueenjohtajana. Sitä ennen hän työskenteli kiinteistökehityksen johtajana Metsähallituksessa ja muissa johtotehtävissä vuodesta 2014 lähtien. Vuosina 1998–2014 Hallenberg työskenteli UPM:llä eri johtotehtävissä puunhankintaan ja metsätoimintoihin liittyen.

## Työura
Tuomas Hallenberg on työskennellyt metsäteollisuusyhtiö Stora Ensossa lokakuusta 2024 alkaen Forest-liiketoiminnon johtajana ja Suomen maajohtajana sekä johtoryhmän jäsenenä. Marraskuussa 2025 Hallenberg nimitettiin Stora Enson Ruotsin metsäliiketoimintojen  toimitusjohtajaksi 1.1.2026 alkaen. Samalla hän luopui tehtävästään Stora Enson konsernin johtoryhmässä 31. joulukuuta 2025 ja raportoi Stora Enson toimitusjohtajalle Hans Sohlströmille.

Vuonna 2024 toimiessaan Stora Enson Suomen maajohtajana hän kommentoi puumarkkinoita ja hinnoittelua. 

Hallenbergillä on ollut eri johtotehtäviä Metsähallituksessa vuodesta 2014 lähtien ja hän on ollut johtoryhmän jäsen. Toimiessaan Metsähallituksen kiinteistökehitysjohtajana Hallenberg edisti biotaloutta ja vei eteenpäin uusiutuvan energian hankkeita osana Metsähallituksen ilmastosopimusta. Hän käynnisti merituulivoihankkeiden kilpailutuksen Valtioneuvoston päätöksellä vuonna 2023. Hankkeet koskivat Närpiön, Pyhäjoen ja Raahen alueilla sijaitsevia merituulivoimahankkeita. 

Hallenberg jatkoi Suurhiekan (Oulu, Simo ja Ii) merituulivoimahankkeen merialueen varaussopimusta 5 vuodella. Hän oli pilotoimassa Metsähallituksen ja NCC:n kanssa ekologista kompensaatiota vuonna 2017. Hän veti Metsähallituksen hallinnassa olevan Valtion retkeily- ja luontomatkailuiden alueiden kehittämishanketta. Hallenberg on ollut toteuttamassa Metsähallituksen Fin Forelia-yrityskauppaa vuonna 2017.

Hallenbergillä on ollut myös johtotehtäviä UPM:llä pääasiassa puunhankinnassa ja metsätoiminnoissa 1998–2014.

## Luottamustoimet
Hallenbergillä on ollut luottamustehtäviä eri sektoreilla. Hän on Metsäteollisuus ry:n hallituksen jäsen 2024–, Maanpuolustuskiltojen liitto ry:n jäsen 2024– ja ICC Suomen valtuuskunnan jäsen.  

Hallenberg on toiminut hallitustehtävissä seuraavissa yrityksissä: MH-Kivi Oy, Metsähallitus Metsätalous Oy, Fin Forelia Oy, Siemen Forelia Oy, Eesti Metsätaim AS, Nordic Hunters Alliance, Suomen metsästäjäliitto ry sekä FACE (European Federation for Hunting and Conservation).

Hallenbergin puheenjohtajakaudella Suomen metsästäjäliitto ry:n kansainvälinen toiminta aktivoitui ja hän edisti muun muassa muuttavien lajien, vieraslajien ja suurpetokantojen hallintaa. Toimiessaan Metsästäjäliiton puheenjohtajana hän otti vuonna 2022 kantaa suurpetokantojen lupa-aikoihin ja poikkeuslupien mittoihin. Hän ollut edistämässä nuorten metsästäjien jäsenmaksujen puolittamista.

## Ansiomerkit ja tunnustukset
Hallenberg on saanut Valkoinen Ruusun Ristiritarin merkin SVR 1 vuonna 2018, Rajavartiolaitoksen ansioristin vuonna 2018, Maanpuolustuskiltojen liiton kultaisen ansionmitalin vuonna 2019 ja maanpuolustusmitalin miekkojen kera vuonna 2023. Hän on sotilasarvoltaan majuri.
## Lähteet